**30. NEDELJA MED LETOM – ŽEGNANJSKA NEDELJA**

**OBLETNICA POSVETITVE CERKVE**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 28.10.  29.10.  30.10.  31.10.  1.11.  2.11.  3.11. | sv. SIMON in JUDA TADEJ, apostola;  sv. MIHAEL RUA, duhovnik;  sv. MARCEL, mučenec;  sv. BOLFENK (Volbenk);  VSI SVETI, slovesni in zapovedani praznik;  SPOMIN VSEH VERNIH RAJNIH;  sv. VIKTORIN PTUJSKI, škof. |

**Danes teden: 31. NEDELJA MED LETOM – ZAHVALNA NEDELJA**

V ponedeljek godujeta Sveti Simon in Juda Tadej, apostola. Že od prvih časov so verniki častili apostole, može, ki so bili deležni edinstvene bližine z našim Gospodom. »Imenoval sem vas prijatelje«, jim je Jezus dejal tisto noč, preden je umrl. Še isti večer prej je Juda vprašal Jezusa, kaj se je zgodilo, da se ni hotel razodeti celemu svetu. Jezus mu je odgovoril: »Če me kdo ljubi, se bo držal moje besede in moj Oče ga bo ljubil, prišla bova k njemu in prebivala pri njemu.« Izročilo navaja, da sta Simon in Juda ohranila njegovo besedo vse do konca in da sta mučeniško umrla na isti dan.

**V petek obhajamo praznik Vseh svetih. Sveti maši bosta ob 10h in ob 15h. od 14h do 15h je v cerkvi molitev rožnega venca za rajne. Med molitvijo bo prilika za spoved. Po maši so na pokopališču molitve za rajne.**

**2. novembra je Spomin vseh vernih rajnih. Maša bo ob 10h v Hlevnem vrhu. Po maši so molitve za verne rajne na pokopališču ter zvečer ob 18. uri v Hlevnem vrhu molitev rožnega venca za rajne.**

**V soboto, 2. novembra ni verouka.**

**V prvih osmih dneh meseca novembra Cerkev naklanja popolni odpustek. Pogoji so: obisk pokopališča in molitve za rajne. Biti moramo pri spovedi in obhajilu, izpovedati vero ter moliti po namenu svetega Očeta (npr. Oče naš).**

**Na zahvalno nedeljo se bomo pri maši Bogu zahvalili z zahvalno pesmijo. Darovanje je namenjeno za organista in zborovodkinjo. Z gospodom Janezom se Bogu zahvaljujeva vsem sodelavcem pri liturgiji in na gospodarskem področju. Bog povrni.**

**Svete maše:**

**NEDELJA, 27.10. ob 9h + Marijana Žust, Hleviše**

**VSI SVETI 1.11. ob 10h + Leopoldina Nagode, Vrh 12**

**1.11. ob 15h + Petrčeve, Vrh 6**

**SOBOTA, 2.11. ob 10h v Hlevnem vrhu + Janez Sedej, Hlevni Vrh 4**

**NEDELJA, 3.11. ob 9h + Guzelj, obletna, Račeva**